User:ArberBllaca/Gani Kyçyku

Gani KYÇYKU
Cilëndo fjalë të mirë ta thuash e ta shkruash për Gani Kyçyku-n është krejt e meritueshme. Ka qenë shembull në jetë. Shembull në marrëdhënie me njerëz, me nxënës, me kolegë. U lind në vitin 1935 në fshatin Bllacë. Ishte nxënës i gjeneratës së parë të shkollës shqipe në Duhël. Në vitin 1949/50 regjistrohet në Gjimnazin e ulët në Suharekë ku e kreu me sukses të shkëlqyeshëm. Pas kryerjes së normales prej vitit 1953 punoi në fshatrat Muhlan, Samadraxhë, Studençan, Suharekë. Krahas punës që bënte me nxënësit në vitin 1962 regjistrohet në SH.L.P dega e matematikës në Prishtinë ku diplomoi në vitin 1968. Për nga shëndeti ishte thatanik, i ndjeshëm, talent e i përshtatshëm për bisedë në çdo kohë e në çdo vend me çdo kënd. Kishte stil serioz për lëndën e matematikës që e jepte. Kishe një përgatitje solide si dhe gatishmëri të madhe për të punuar në mënyrë edhe me veprimtaritë jashtë shkollore e që mbanin vlera të mirëfillta mësimore dhe edukative. Kishte aftësi që nxënësin ta përvetësonte dhe ta mobilizonte gjatë tërë procesit mësimor. Fatkeqësisht, elitat e atëhershme udhëheqëse, por edhe të sotmet nuk patën edhe nuk kanë respekt ndaj njerëzve siç ishte z.Gani Kyçyku. Në dhjetë vjetët e fundit punoi në Elektro Ekonominë e Kosovës. Në vitin 1980 në një aksident komunikacioni vdes në Prishtinë. Varroset me nderime në fshatin e tij të lindjes në Bllacë. Pra, edhe ky pishtar i dritës së arsimit shqiptar e kreu si duhet misionin e tij shoqëror e patriotik siç i ka hije një punëtori të arsimit.